**भारत सरकार**

**कृषि मंत्रालय**

**कृषि एवं सहकारिता विभाग**

\*\*\*\*\*

**राज्‍य सभा**

**अतारांकित प्रश्‍न संख्‍या 1110**

**23 मार्च, 2012 के लिए प्रश्‍न**

**विषय : राष्‍ट्रीय बांस मिशन का कार्यान्‍वयन** ।

**1110 श्री वीरेन्‍द्र प्रसाद वैश्‍य** :

क्‍या **कृषि मंत्री** यह बताने की कृ‍पा करेंगे कि :

**(क)** : उत्‍तर पूर्वी क्षेत्र के विशेष संदर्भ में देश में राष्‍ट्रीय बांस मिशन के क्रियान्‍वयन का ब्‍यौरा क्‍या है; और

**(ख)** : ग्‍यारहवीं पंचवर्षीय योजनावधि के दौरान असम में स्‍थान-वार गैर-सरकारी संगठनों और सरकारी एजेंसियों का उल्‍लेख करते हुए उन्‍हें मिशन कार्यक्रम के निष्‍पादन हेतु सौंपे गए विशिष्‍ट कार्य और इस प्रयोजनार्थ स्‍वीकृत धनराशि तथा इस मिशन के क्रियान्‍वयन हेतु निर्धारित लक्ष्‍यों के संबंध में प्राप्‍त उपलब्धियों का ब्‍यौरा क्‍या है ?

**उत्‍तर**

**कृषि एवं खाद्य प्रसंस्‍करण उद्योग मंत्रालय में राज्‍य मंत्री (डॉ० चरण दास महन्‍त)**

**(क) :** कृषि एवं सहकारिता विभाग पूर्वोत्‍तर राज्‍य क्षेत्रों सहित देश में राष्‍ट्रीय बांस मिशन पर एक केन्‍द्रीय प्रायोजित स्‍कीम वर्ष 2006-07 से कार्यान्वित कर रहा है इसके उद्देश्‍य **अनुबंध-।** पर दिए गए हैं ।

**(ख) :** 11वीं पंचवर्षीय योजना के दौरान असम राज्‍य के संबंध में वास्‍तविक लक्ष्‍य और इसकी उपलब्धियां (**अनुबंध-।।)** पर संलग्‍न है । असम सहित पूर्वोत्‍तर राज्‍य क्षेत्रों में स्‍टेकहोल्‍डरों के लिए तकनीकी सहायता और प्रशिक्षण की व्‍यवस्‍था करने आदि के लिए केन और बांस प्रौद्योगिकी केन्‍द्र (सीवीटीसी), गुवाहाटी, एक एनजीओ को 353.00 लाख रूपए की वित्‍तीय सहायता प्रदान की गई है ।

**अनुबंध-।**

**राष्‍ट्रीय बांस मिशन के प्रमुख उद्देश्‍य :**

1. क्षेत्रीय रूप से विविध कार्यनीति आधार पर क्षेत्र के माध्‍यम से बांस की खेती-उत्‍पाद बढ़ाना;
2. उपज बढ़ाने के लिए उपयुक्‍त जिन्‍सों के साथ संभावित क्षेत्रों में बांस के अंतर्गत क्षेत्र का कवरेज बढ़ाना;
3. बांस और बांस से बने हुए हस्‍तशिल्‍पों का विपणन बढ़ाना;
4. बांस के विकास के लिए स्‍टेकहोल्‍डरों के बीच समभिरूपता और सहयोग स्‍थापित करना;
5. परम्‍परागत ज्ञान और आधुनिक वैज्ञानिक ज्ञान के संयोजन से प्रौद्योगिकियों को बढ़ावा देना, उनका विकास और प्रसार-प्रचार करना;
6. कुशल और अकुशल व्‍यक्तियों खासकर बेरोजगार युवाओं के लिए रोजगार के अवसर पैदा करना ।

**अनुबंध-।।**

**11वीं पंचवर्षीय योजना के दौरान असम में राष्‍ट्रीय बांस मिशन के अंतर्गत**

**वास्‍तविक लक्ष्‍य और उपलब्धियां**

**क्र0सं0 घटक वास्‍त0 लक्ष्‍य उपलब्धियां**

1. **नर्सरियां 38 6**
2. **सार्वजनिक क्षेत्रों में टिश्‍यूकल्‍चर 1 1**
3. **वन क्षेत्र में पौधरोपण (हैक्‍टे0) 15026 6871**
4. **विद्यमान स्‍टाक का सुधार (हैक्‍टे0) 10361 5351**
5. **राज्‍यों में किसानों का प्रशिक्षण(है0) 4599 2498**
6. **राज्‍य के बाहर किसानों का प्रशिक्षण(है0) 2162 1130**
7. **खेत पर कार्यरत कर्मियों को प्रशिक्षण (है0) 1007 700**
8. **कार्यशाला/सेमिनार राष्‍ट्रीय स्‍तर** (संख्‍या)  **2 2**
9. **कार्यशाला/सेमिनार राज्‍य स्‍तर** (सं0) **6 2**
10. **कार्यशाला/सेमिनार जिला स्‍तर (सं0) 106 69**
11. **कटाई पश्‍चात भंडारण एवं उपचार सुविधा**(संख्‍या) **4 3**
12. **देशी व्‍यापार मेलों में भागीदारिता** (संख्‍या) **6 2**
13. **शुरू किए गए हस्‍तक्षेप** (संख्‍या)

**(i)** गुवाहाटी ओर नौगांव पर बांस संग्रहालय

का निर्माण (बचत राशि)  **2 2**

**(ii)** बांस शिल्पियों के लिए टूल कीटों का

डिजाइन और वितरण पर प्रशिक्षण **200 200**

**(iii)** बांस हस्‍तशिल्‍प उत्‍पादन केन्‍द्र **3 3**

1. **बांस थोक एवं खुदरा मंडी 10 3**
2. **बांस बाजार (संख्‍या ) 9 3**
3. **खुदरा दुकान (शोरूम) 3 1**

\*\*\*\*\*